Covid-19-statistieke: Meer as 4000 nuwe gevalle aangemeld(Foto: pixabay) Meer as 4000 nuwe Covid-19 gevalle is die afgelope 24 uur in Suid-Afrika aangemeld. Dr. Zweli Mkhize, die minister van gesondheid, het Sondagaand die jongste Covid-19-statistieke vir Suid-Afrika bekendgemaak. Hiervolgens het 70 038 Suid-Afrikaners reeds positief getoets vir die virus, waarvan 4302 in die afgelope 24 uur positief getoets is. Dit is die meeste gevalle wat nóg in 24 uur aangeteken is. Altesaam 1 121 958 toetse is reeds gedoen waarvan 34 071 toetse die afgelope 24 uur gedoen is. Nog 57 Covid-19-verwante sterftes is aangemeld: 42 in die Wes-Kaap, 10 in die Oos-Kaap en vyf in KwaZulu-Natal. Dit bring die dodetal op 1 480 te staan met ŉ sterftekoers van 2,1%. Minstens 38 531 persone het reeds herstel – dit verteenwoordig ŉ herstelkoers van 55%. Provinsiale statistiek: Sterftes en herstel: Ouderdomme: Geslag: Wil jy op hoogte bly van alle nuus oor Covid-19 op Maroela Media? Klik hier om in te teken op ŉ daaglikse nuusbrief.